《酹江月（金丹合潮候图）》
宋代·林自然

凿开混沌，见钱塘南控、长江凝碧。今古词人图此景，谁解推原端的。岁去年来，日庚月申，因甚无差忒。如今说破，要知天地来历。

道散有一强名，五行颠倒，互列乾坤历。坎水逆流朝丙户，随月盈亏消息。气到中秋，金能生水，倍涌千重雪。神仙妙用，与潮没个差别。赋此酹江月词，默合周天之数，故录潮候於右，以示同志。

作者简介：林自然，字回阳，临江（今四川忠县）人。方士。度宗咸淳间曾为朝士杨文仲治赘。事见《闲居录》。